พอดีกินยาคุมแบบ28เม็ด มาตลอด ปกติประจำเดือนจะมาวันที่ 13 ของทุกเดือน ต่อมาเดือนเมษายนหยุดกินยาคุมแล้วมีเพศสัมพันธ์กับแฟนวันที่26เมษายน ตื่นเช้ามากินยาคุมฉุกเฉิน กินตรงตามเวลาที่กำหนด ต่อมาวันที่ 3 พฤษภาคม มีเลือดออกเยอะเหมือนประจำเดือน และออกมาเรื่อยๆถ้านับวันนี้ด้วยก็11วันแล้วค่ะ ยังไม่มีทีท่าว่าจะหมดเลย ยังออกเยอะเหมือนเดิม แล้ววันนี้คือวันที่13ที่ประจำเดือนจะมา วันนี้มีอาการปวดเต้านมเจ็บกัวนม เมื่อยเนื้อตัวด้วย เลยไม่ทราบว่าเลือดที่ผ่านมามันเป็นผลเนื่องจากยาคุมฉุกเฉินไหม แล้ววันนี้เป็นวันที่ปจด.จะมา เราจะรู้ได้ยังไงว่าเลือดที่ออกวันนี้คือเลือดประจำเดือนรึปล่าว จะท้องหรือปล่าวค่ะ
สวัสดีค่ะโดยทั่วไปแล้วหากรับประทานยาคุมกำเนิดฉุกเฉินอาจจทำให้มีการรบกวนฮอร์โมนได้ค่ะ จึงส่งผลให้มีเลือดไหลก่อนถึงรอบประจำเดือน นอกจากนั้นยังทำให้ประจำเดือนมามากขึ้นหรือนานขึ้นได้ชั่วคราวค่ะ ส่วนใหญ่แล้วช่วงเวลาที่มีประจำเดือนในแต่ละครั้ง คือ ประมาณ 3-8 วันประจำเดือนจะมามากที่สุดภายใน 2 วันแรก เลือดประจำเดือนอาจมีสีแดงเข้ม สีน้ำตาล หรือสีดำค่ะ รวมถึงยาคุมกำเนิดจะทำให้ประจำเดือนเคลื่อนหรือมาไม่ตรงได้ค่ะประจำเดือนที่มาที่ผ่านมาแสดงว่าไม่มีการปฏิสนธิกันและไม่มีตัวอ่อนไปฝังตัว จึงทำให้ผนังมดลูกหลุดลอกออกมากเป็นประจำเดือนค่ะอย่างไรก็ตามหากไม่ได้ใช้ยาคุมกำเนิดฉุกเฉินแล้วประจำเดือนยังคงมาไม่สม่ำเสมอ หรือยังคงมีประจำเดือนนานและมากกว่าปกติอยู่ แนะนำให้ไปพบสูตินรีแพทย์เพื่อตรวจหาสาเหตุเพิ่มเติมค่ะส่วนการตั้งครรภ์หากมีอาการขาดประจำเดือน เช่น ประจำเดือนไม่มานานเกินหนึ่งสัปดาห์สามารถซื้อชุดตรวจตั้งครรภ์ตรวจเบื้องต้นด้วยตนเองได้ค่ะ